ตลบมุ้งยิงกกหูผัวใหม่ หนุ่มหึงอดีตเมีย แค้นเจอเสียบช่วงทะเลาะกัน
ผัวเก่าบุกตลบมุ้งยิงเข้ากกหูซ้ายผัวใหม่ กระสุนทะลุท้ายทอย ดับต่อหน้าอดีตเมีย สารภาพหึงหวง และโกรธแค้นที่ผู้ตายฉวยโอกาสช่วงที่ทะเลาะกัน สวมรอยมาอยู่อดีตเมีย ด้านสาวเผย เพิ่งอยู่กับสามีใหม่ได้แค่ 5 วัน,เมื่อวันที่ 6 ต.ค. 58 ร.ต.อ.บัญญัติ สีด้วง พนักงานสอบสวน สภ.กุดรัง จ.มหาสารคาม รับแจ้งมีผู้ถูกยิงด้วยอาวุธปืน ที่บ้านหลังหนึ่งใน ต.เลิงแฝก อ.กุดรัง จึงรุดไปตรวจสอบ,ที่เกิดเหตุ ภายในห้องนอนพบศพ นายสุพรรณ แทนคาม อายุ 48 ปี ชาว ต.เลิงแฝก อ.กุดรัง มหาสารคาม นอนคว่ำเสียชีวิตอยู่บนแคร่ไม้ มีมุ้งกางอยู่ สภาพศพที่บริเวณกกหูด้านซ้ายถูกยิงด้วยอาวุธปืนไม่ทราบขนาด จำนวน 1 นัด ทะลุท้ายทอย พบหัวกระสุนเป็นลูกเหล็กตกอยู่ ตรวจสอบที่เกิดเหตุไม่พบร่องรอยอื่น ๆ,จากการสอบถาม นางทองใบ ปิดตาทะโย อายุ 34 ปี ภรรยาผู้ตาย ทราบว่า ผู้ตายเป็นสามีใหม่ที่เพิ่งอยู่ด้วยกันไม่ถึง 5 วัน ขณะหลับนอนอยู่มี นายเจริญ โฮงอุ้ง อายุ 35 ปี ชาว ต.ท่าสองคอน อ.เมืองมหาสารคาม สามีเก่าที่เลิกกันแล้ว ย่องเข้ามาพร้อมอาวุธปืนยาวไทยประดิษฐ์ ใช้กระสุนลูกโดด ตลบมุ้งขึ้น แล้วจ่อยิงที่กกหูซ้ายทันที จากนั้นได้หลบหนีไป,ต่อมา พ.ต.ท.ไมตรี โปร่งจิตร สว.สส.สภ.กุดรัง นำกำลังเจ้าหน้าที่ตำรวจติดตามคนร้ายจนสามารถจับกุมตัวพร้อมอาวุธได้ที่กระท่อมปลายนา บ้านท่าสองคอน จึงนำมาสอบสวน โดยผู้ต้องหาให้การสารภาพว่า ยิงเพราะความหึงหวง และโกรธแค้นผู้ตายที่อาศัยจังหวะที่ผู้ต้องหากับภรรยาทะเลาะกัน เมื่อวันที่ 1 ต.ค. ที่ผ่านมา โดยผู้ต้องหาหนีมาอยู่ที่บ้านพ่อแม่ แต่ผู้ตายกลับฉวยโอกาสสวมรอยเข้ามาหลับนอนกับภรรยา ซึ่งวันเกิดเหตุมีคนโทรศัพท์บอกมาว่า ภรรยามีสามีใหม่ และพามาอยู่ในบ้านด้วย จึงทำให้แค้นมากจนก่อเหตุดังกล่าว เจ้าหน้าที่ตำรวจจึงควบคุมตัวไว้ดำเนินคดีในข้อหา ฆ่าผู้อื่นโดยไตร่ตรองและมีอาวุธปืนไว้ครอบครอง.
ผัวเก่าบุกตลบมุ้งยิงเข้ากกหูซ้ายผัวใหม่ กระสุนทะลุท้ายทอย ต่อหน้าเมีย สารภาพหึงหวง โกรธแค้นที่ผู้ตายฉวยโอกาสช่วงที่ทะเลาะกัน สวมรอยหลับนอนภรรยา ด้านสาวเผย เพิ่งอยู่กับสามีใหม่ได้แค่ 5 วัน
ผัวเก่ายิงผัวใหม่,ตลบมุ้งยิง,ฆ่าคนตาย,หึงหวง,บัญญัติ สีด้วง,ยิงผัวใหม่ต่อหน้าเมีย,บุกยิงผัวใหม่,ผัวหึงเมีย,มหาสารคาม,ข่าว,ไทยรัฐออนไลน์,ข่าวทั่วไทย,ข่าวภูมิภาค